IBarraba (isiNgisi: Barraba) yidolobha laseNew South Wales e-Ostreliya. Idolobha laliyikomkhulu kamasipala iBarraba Shire. Lo masipala uhlanganiswe emasipaleni weTamworth Regional Council ngo-2004. IBarraba isendaweni ebizwa ngeBundarra-Barraba Important Bird Area. Le ndawo ilondoloza indawo yokuhlala yezinyoni iRegent Honeyeater (Anthochaera phrygia). IBarraba isesifundeni iNew England. IBarraba yisebombo iNandewar Range. Idoloboha elisemgaqweni wezokuvakasha iFossickers Way. Umfula iManilla River ugobhoza eceleni kwedolobha. IBarraba ingamakhilomitha angama-477 enyakatho-ntshonalanga ukusuka eSydney nengamakilomitha angama-548 eningizimu-ntshonalanga ukusuka eBrisbane. IBarraba ingamakhilomitha angama-90 enyakatho ukusuka eTamworth. ITamworth yikomkhulu lomasipala weTamworth Regional Council. AmaKamilaroi (isiNgisi: Kamilaroi noma Gamileraay) ayehlala esifundeni phambili kokuba kufike abelungu. Umlungu wokuqala esifundeni wayenguAllan Cunningham. Wafika lapho ngonyaka we-1827. Wayengumhloli wamazwe nosozimila. Ipulazi lokuqala esifundeni (iBarraba Station) lamisiwa ngonyaka we-1837 noma ngonyaka we-1838. Isiza esisedolobheni sahloliwa ngonyaka we-1852. Ukutholwa kwagolide kwasiziwa ukukhula kwedolobha. Iposi hhovisi lokuqala lavulwa ngonyaka we-1856 nesikole sokuqala savulwa ngonyaka we-1861. Isonto laseSheshi lakhiwa ngonyaka we-1876 nebhange lokuqala lavulwa ngonyaka we-1876. Ihhotela lokuqala (iCommercial Hotel) lakhiwa ngonyaka we-1878 nendlu yenkantolo yakhiwa ngonyaka we-1881.